DIE TWEE VADERS Jesus vs Satan. Handelinge 7:42 "Maar God het Hom afgewend en hulle oorgegee om die leër van die hemel te dien, soos geskrywe is in die boek van die profete: Julle het tog nie aan My slagoffers en offers gebring gedurende veertig jaar in die woestyn nie, o huis van Israel?" Johannes 8:44 "Julle het die duiwel as vader, en die begeertes van julle vader wil julle doen. Hy was 'n mensemoordenaar van die begin af en staan nie in die waarheid nie, omdat daar in hom geen waarheid is nie. Wanneer hy leuentaal praat, praat hy uit sy eie, omdat hy 'n leuenaar is en die vader daarvan." As daar twee sade op die aarde is, dan moet daar ook twee vaders wees wat daardie sade voortbring. Eerstens moet ons ook verstaan dat die mens (Adamiet) die enigste wese is wat deur God geskape is om 'n keuse uit te oefen wie hy wil dien. As hy Christus wil dien wat hom geskape het, sal hy die eienskappe van Christus voortbring. As die Adamiet die satan wil dien, sal hy die satan se eienskappe uitleef. Die saad van satan sal in elk geval die eienskappe van sy vader uitleef. Die geheim is dat die uitverkorenes Christus se eienskappe sal uitleef en hulle sal nie van stryk gebring word nie. Mat.24:24 "Want daar sal valse christusse en valse profete opstaan, en hulle sal groot tekens en wonders doen om, as dit moontlik was, ook die uitverkorenes te mislei." Die Vader se uitverkorenes sal nie mislei word nie. Daarom is hulle uitverkies. Al het die uitverkorenes gesondig, sal hulle vergeef word. Dit is ook hoekom hulle Vader mens geword het en vir hulle verlossing bewerkstellig het. Almal het gesondig. Almal is skuldig onder die wet. Psalm 106:4 - 6 "Dink aan my, o HERE, na die welbehae in u volk, besoek my met u heil,5 dat ek kan aanskou die geluk van u uitverkorenes, dat ek bly kan wees in die blydskap van u volk, my kan beroem met u erfdeel.6 Ons het gesondig, saam met ons vaders; ons het verkeerd gedoen, goddeloos gehandel." Christus se uitverkorenes is dan ook die enigste wat gered sal word. Jesaja 65:9 "En Ek sal 'n nakroos uit Jakob laat voortkom en uit Juda die erfbesitter van my berge; en my uitverkorenes sal dit erflik in besit neem en my knegte daar woon." Wanneer die einde kom sal Christus Sy uitverkorenes laat bymekaar kom terwyl Hy Sy teenstanders vernietig. Mat. 24:31 "En Hy sal sy engele uitstuur met harde trompetgeluid, en hulle sal sy uitverkorenes versamel uit die vier windstreke, van die een einde van die hemele af tot die ander einde daarvan." Mark. 13:20 "En as die Here dié dae nie verkort het nie, sou geen vlees gered word nie; maar ter wille van die uitverkorenes wat Hy uitverkies het, het Hy dié dae verkort." Net die uitverkorenes se gebede word deur Christus verhoor. Luk. 18:7 "Sal God dan nie reg doen aan sy uitverkorenes wat dag en nag tot Hom roep nie, al is Hy ook lankmoedig in hulle geval?" As die uitverkorenes dan ook sondig is, kan hulle dan deur die satan geslag beskuldig word van sonde? Rom. 8:33 sê nee! "Wie sal beskuldiging inbring teen die uitverkorenes van God? God is dit wat regverdig maak." Romeine 11:7 bewys dat al is die kinders van Israel soveel soos die sand van die see, sal net die uitverkorenes gered word. "Wat dan? Wat Israel soek, dit het hy nie verkry nie; maar die uitverkorenes het dit verkry en die ander is verhard.8 Soos geskrywe is: God het hulle gegee 'n gees van diepe slaap, oë om nie te sien nie en ore om nie te hoor nie, tot vandag toe." U sien liewe leser; Groepe soos Israel visie, kerke en allerhande sektes kan bid of byeenkomste reël soveel as wat hulle wil. Dit is alles tevergeefs as hulle nie Christus het as hulle werklike Vader nie. Hulle moes van Sy saad gewees het om saam met Hom te wandel en Sy kinders genoem te word. Die kenmerke van die uitverkorenes vind ons in Kol. 3:12-24. "Beklee julle dan, as uitverkorenes van God, heiliges en geliefdes, met innerlike ontferming, goedertierenheid, nederigheid, sagmoedigheid, lankmoedigheid.13 Verdra mekaar en vergewe mekaar as die een teen die ander 'n klag het; soos Christus julle vergeef het, so moet julle ook doen.14 En beklee julle bo dit alles met die liefde wat die band van die volmaaktheid is.15 En laat die vrede van God, waartoe julle ook in een liggaam geroep is, in julle harte heers, en wees dankbaar.16 Laat die woord van Christus ryklik in julle woon in alle wysheid. Leer en vermaan mekaar met psalms en lofsange en geestelike liedere, en sing in julle hart met dankbaarheid tot eer van die Here.17 En wat julle ook al doen in woord of in daad, doen alles in die Naam van die Here Jesus en dank God die Vader deur Hom.18 VROUE, wees julle mans onderdanig soos dit betaamlik is in die Here.19 Manne, julle moet jul vroue liefhê en nie teen hulle verbitter word nie.20 Kinders, julle moet jul ouers in alles gehoorsaam wees, want dit is die Here welbehaaglik.21 Vaders, moenie julle kinders terg nie? sodat hulle nie moedeloos word nie.22 Diensknegte, julle moet jul here na die vlees in alles gehoorsaam wees, nie met oëdiens soos mensebehaers nie, maar in eenvoudigheid van hart, omdat julle God vrees.23 En wat julle ook al doen, doen dit van harte soos vir die Here en nie vir mense nie,24 omdat julle weet dat julle van die Here die erfenis as vergelding sal ontvang, want julle dien die Here Christus." Met hierdie kort bewys van wie die saad van Christus is, moet ons net die volgende stelling maak. Almal wat hulle as Christene vandag beskou is nie KINDERS VAN CHRISTUS nie. Almal wil as kinders geken word. Indien hulle egter die bewyse hierin vervat bestudeer, sal hulle dit as bog afmaak. Daar is egter 'n goeie toets om skeiding te maak wat die werklike kind van God sal skei van die satan se geslag. Christus is die Skepper en enigste God. Hy is die Alfa en Omega. Hy is die Eerste en die Laaste. Daar is baie vorme van aanbidding en wie eintlik die ware Skepper is. In hierdie studie sal u ontdek dat Christus die ware God is van Abraham, Isak en Jakob. Dit was Hy wat die vloed gestuur het en dit was ook Hy wat die satan uit die Paradys gegooi het. Ons gaan ook sien dat die drie - eenheid godsdiens 'n heidense oorsprong het en dat die Allah wat die Moslems aanbid nie die Skepper is nie, maar in der waarheid 'n hoof afgod van omtrent 360 verskillende gode. As u enige ander een dien buiten Christus, dien u eintlik die ou satan sonder dat u dit weet. Hierdie studie sal dit vir die uitverkorenes van Christus maklik maak om hom te laat vind deur die regte Vader en om Hom alleen te aanbid. DIE 1 JOH. 5:7-8 KWESSIE: Die groot vraag word gevra of 1 Johannes 5:7 in die Bybel moet wees? Oor die vers word 'n geweldige bohaai gemaak, maar oor die ander verse wat weggelaat of bygevoeg is, is daar nie so 'n groot polemiek nie. 1 Joh. 5:7 word egter deur die katoliek gesinde liberaliste uitgesonder en hulle probeer alles in hul vermoë om die teks in die Bybel te verdedig. Metzger beskryf dit so: "Thismanuscript (manuscript 61) of the entire New Testament, dating from the late fifteenth or early sixteenth century, now at Trinity College, Dublin, has more importance history than intrinsically. It is the first Gr. Manuscript discovered which contains the passage relating to the Heavenly Witnesses (1 John 5:7-8). It was on the basis of single witness that Erasmus was compelled to insert this certainly spurious passage into the text of 1 John. The manuscript, which is remarkably fresh and clean throughout except for the two pages containing 1 John, which are soiled from repeated examination of the passage, gives every appearance of having been produced expressly for the purpose of confuting Erasmus." (Sien: The Text of the New Testament, p. 62, B. M. Metzger). So kan ons dan die volgende waarneem uit Metzger se waarneming: "Want daar is drie wat getuig IN DIE HEMEL: DIE VADER DIE WOORD EN DIE HEILIGE GEES , EN DIE DRIE IS EEN; EN DAAR IS DRIE WAT GETUIG OP DIE AARDE : die Gees en die water en die bloed, en die drie is eenstemmig. Die woorde in hoofletters word as die "Johanimum comma" beskryf. Hierdie vers is seker een van die mees uitstaande verse in die Nuwe Testament wat verdedig word. Daar word natuurlik 'n aanslag deur die Anti - eenheid sektes soos die kerke wat die Godheid van Jesus en Sy Heilige Gees verwerp, geloods. Ongelukkig volg die hedendaagse kritici die bewerings van die sekte slaafs na en verklaar dat 1 Joh. 5:7 in die Nuwe Testament hoort. HOE HET 1 JOH. 5:7 IN DIE Textus Receptus GEKOM ? Die kerkvader Erasmus het nie die "Johanimum comma" geplaas in sy eerste uitgawe van 1516 nie, omdat dit nie in die manuskripte voorgekom het nie. Nadat sommige vriende van horn daarteen geprotesteer het, het hy die dele in sy derde uitgawe geplaas. Dit is moontlik dat die dele in die manuskrip 61, 'n 15de of 16de eeuse manuskrip, verskyn het soos self deur Erasmus in sy notas genoem word. Die versgedeelte kom egter in manuskripte voor wat oorgeskryf is of van die Vulgata vertaal is, nl. 61,88 mg, 429 mg, 629, 638 mg, en 918. D. A. White noem selfs 14 manuskripte waarin die gedeeltes voorkom. Tom Strause verwys na 634 mg, omega 110, 221 en 2318. Dan was daar lesings en vier Vaders - Tertullianus (die skepper van die drie- eenheid leerstelling), Cyprianus, Augustinus, en Jerome wat ook hierdie A manuskripte aangehaal het en o.a. die "Johanimum comma" noem. Ek noem alle bewyse vir die leser ten gunste van die waarheid onder kritiek. Voordat Erasmus die vers in sy Nuwe Testament geplaas het, was daar skynbaar geen merkbare twis in die Kerkgeskiedenis nie behalwe die protes van sy katolieke vriende. Nadat Erasmus dit ingeplaas het, het twis ontstaan. Dit is egter duidelik dat die woorde aangehaal is voor die Afrikaanse twispunt oor Jesus se Godheid. Hoe sou Kerkvaders dit kon aanhaal as dit nie eens in hul Bybels gevind is nie? Die paganistiese drie-eenheid leerstelling van Tertullianus moes met mening beskerm word. Die volgende woorde is deur Cyprianus, navolger van Tertullianus neergepen in die 3de eeu toe hy sy verhandeling oor die Kerk se eenheid geskryf het.: "de Heere zegt : Ik en de Vader zijn een, en wederom is geschreven, van den Vader, den Zoon en den Heilige Geest: deze drie zijn een." Vir verdere bewyse van Cyprianus se paganistiese aanhaling van 1 Joh. 5:7, sien (Vol. V., 418, 423, Ante - Nicene Fathers). Vigilius van Thapsus kwoteer die vers ook in die vyfde, eeu. Volgens Wesley en Bengelius is die vers ook deur Kerkvaders vanaf Tertullianus tot Konstantyn aangehaal. ( Sien : Wesley Works Vol. p. 199 ). Dr. Nolan, wat 'n outoriteit op Grieks en Latyn was, en wat navorsing in Egipties gedoen het, was 'n dosent van formaat. Hy het agt en twintig jaar bestee om die Textus Receptus na die Apostels terug te spoor. Hy sê: "In the search to which these consederations have led the author, for his fondest expectations have been fully realized. It has furnished him with abundant proof that point to which the unequivocal testimony of truly apostolic branch (Verwysende na die Waldense Christene) of the primitive church, that the celebrated text of the heavenly witnesses (1 John 5:7) was adopted in the version which prevailed in the Latin Catholic Church, previously to the introduction of the modern Vulgate. (Sien: Integrity of the Greek Vulgate p. 17,18; F. Nolan) Daar is nog bewyse dat die vers in die vroeëre Christene se Bybels in vertaal was uit die Vulgate. Die eerste duidelike aanhalings uit 1 Joh. 5:7-8 is ook deur Priscillian en Clarus - twee Spaanse Biskoppe in die vierde eeu gemaak. In die vyfde eeu is dit deur 'n hele paar Ortodokse Afrika vaders teen sektes met 'n Ariaanse invloed (439 - 534) aangehaal. Dit is ook deur Cassfoflrus van Italic in 480 - 570 gekwoteer. Dit kom ook voor in die "Speculum" wat dele van die ou Latynse teks bevat. Ons kan nog baie logiese bewyse lewer i.v.m. 1 Joh. 5:7-8, maar die Heilige Gees self bevestig die teendeel in die Profete al word kritiek daarteen gelewer. Gelukkig verskyn die Skrifgedeeltes soos die "Johanimum comma" nie in die oorspronklike Textus Receptus nie, omdat Bybel samestellers hulle kommentaar op die kritiese stroom manuskripte gebaseer het. Alhoewel sommige kommentaarskrywers van die Bybel die Johanimum comma tog verwerp, beskryf hul tog die gedeelte eksegeties omdat hulle onseker oor vervolging was uit katolieke kringe. HOE HET 1 JOH. 5:7 "VERLORE" GERAAK ? Daar is meer vrae as antwoorde m.b.t. die "Johanimum comma." Alhoewel ons met sekerheid kan verklaar hoe die vers in die Vulgata en ander manuskripte ingekom het. Dit is natuurlik uit die humanitêre oogpunt moontlik dat die "Johanimum comma" per ongeluk in geskryf is. Die soort fout word "homoioteleuton" genoem. (dieselfde einde). Die kopieerder kon onder steurende omstandighede opgekyk het en die woorde "daar is drie wat getuig" van die Alef manuskripte afgeskryf het wat hy mee besig was om met die Textus Receptus te vergelyk. Toe hy weer afkyk, val sy oog op dieselfde woorde in vers agt. Dit is dus moontlik dat hy deur so 'n fout die vers kon inlaat. Talle manuskripte kan van so 'n manuskrip met dieselfde fout gekopieer word. Dit is een moontlikheid. Ons is egter dankbaar dat daar aantekeninge van Kerkvaders bestaan wat bewys lewer 1 Joh. 5:7-8. nie in die oorspronklike tekste voor gekom het nie. 'n Tweede moontlikheid, volgens Hamack, is dat daar 'n kontroversie tussen Katolieke en Sabellianisme bestaan het. Die eerste Christene het die Vader, Seun en Heilige Gees as een identiese wese beskou. Hulle is die Patripassiane genoem, (Vader Fyers.) Hulle het geglo dat aangesien God en Christus dieselfde Persoon is, God se liggaam dus op Golgota gely het. Erasmus het dus 'n fout gemaak met 1 Joh. 5:7-8 en daarom maar die gedeelte in sy derde uitgawe ingesluit onder die groepsdruk van sy katolieke vriende. DIE GODHEID NAAM (Deel 1) Inleiding: As ons van 'n naam praat, praat ons van iets wat baie persoonlik is en heeltemal anders as 'n nommer of titel, bewys hiervoor is dat wanneer 'n naam verkeerd geskryf of gebruik word, die draer van die naam altyd seer kry, want aan daardie naam is sy eer gekoppel, sy waarde en sy persoonlikheid verbind. Vroeër was die verband tussen naam en draer nog baie sterker as nou. Nou is baie name net betekenislose klanke, maar toe was dit 'n verklaring of openbaring van die karakter van die persoon wat dit ontvang het. Volgens skrif is daar vir die gelowige 'n goddelike familie naam; Paulus noem vir ons hierdie familie naam in Efésiërs 3:14 en 15, waar hy sê hierdie woorde, "Van wie elke geslag in die hemele en op die aarde sy naam ontvang.":14 gee vir ons die familie naam, daarom wil ek graag weet, wat beteken voorafgaande skrif? Dit beteken dat God se Naam in die hemele en op die aarde 'Een en dieselfde naam is.' Mat. 2:19 bevestig bogenoemde skrif, want dit praat van die doop in die familie naam (enkelvoud) van die Godheid. Terwyl die Messias op die aarde was het Hy vir sy dissipels die Godheid Naam geopenbaar, dit word bevestig in Johannes 17:26 waar Hy sê: "En Ek het u Naam aan hulle (dissipels) bekend gemaak..." Die skrif sê ook vir ons in Johannes 5:43. - "Ek het gekom in die Naam van my Vader." Die vraag is: Wat is die Naam van die Vader; Wat is die Naam van die Seun, en wat is die Naam van die Heilige Gees? Een ding is seker, en dit is dat die woord bekend as 'HERE' nie die Vader se Naam is nie, want die Vader sê aan Moses. "En Ek het aan Abraham, aan Isak en aan Jakob verskyn as God, die Almagtige, maar met die Naam HERE het Ek nie aan hulle bekend gemaak nie." Ek stem saam met hierdie skrif, want Israel het weens die valse profete, Sy ware Naam vergeet vir die naam van Baäl. Sien Jeremia 23:25 tot 27; en Jeremia 44:26. Graag wil ek vir u illustreer hoe werk die naam storie; 'n pas gebore babatjie ontvang dieselfde naam van sy biologiese pa; daarom kon die Messias hierdie verklaring maak toe Hy van Sy Vader gepraat het. "Ek het U Naam geopenbaar aan die mense wat U my uit die wêreld gegee het..." (Joh.17:6,12,26). Ek wil net hier beklemtoon dat die Vader se Naam nie 'n aardse Naam is nie, want Sy Naam was en is 'n ewige hemelse Naam (Jes.63:16). Sien ook vir Efesiërs 3:14 en 15. Jesaja 9:5. sê vir ons, "Want 'n kind is gebore 'n Seun is aan ons gegee; en die heerskappy is op sy skouer en Hy word genoem: Wonderbaar, Raadsman, Sterke God, Ewige Vader Vredevors." Daar is net Een Naam en nie verskillende Name nie (Sag. 14:9). "En die HERE sal Koning wees oor die hele aarde; in dié dag sal die HERE een wees, en sy Naam een." Mat. 1:25 verwys na hierdie kind en sê: "En Hy het hom Jesus genoem". Lees asseblief:21. En die engel sê vir haar; "Moenie vrees nie, Maria, want jy het genade by God gevind." "En kyk, jy sal swanger word en 'n Seun baar (Jes.9:5), en jy moet hom Jesus noem." Sien ook vir Lukas 2:21 en Lukas 19:38. Fil.2:9, 10. "Daarom het God Hom ook uitermate verhoog en Hom 'n naam gegee wat bo elke naam is, vers 10 sodat in die Naam van Jesus sou buig elke knie van die wat in die hemel en die wat op die aarde en die wat onder die aarde is," DIE GODHEID NAAM Graag wil ek die leser die volgende feite in verband met die skrifte onder die aandag bring. 1. Voor die "Seun" van God se geboorte was Sy Naam reeds deur 'n engel aan sy aardse ouers bekend gemaak. 2. In Heb. 1:14. Lees ons dat die Seun van God Sy Naam geërf het. Filippense 2:9. verklaar dat dit die Naam is wat die Seun geërf het, 'n Naam bo alle ander name en dat voor hierdie verhoogde Naam alle knieë sal buig. In Handelinge 4:12 sê dit dat daar ook geen ander Naam (buiten die Naam wat Hy geërf het, dit sluit alle ander vertaalde Hebreeuse name) onder die hemel wat onder die mense gegee is, waardeur ons gered moet word nie. 3. Ons lees ook die volgende merkwaardige woorde wat die Christus self gebesig het, in Heb. 2:12; Joh. 17:6,26. dat Hy (Christus) die Naam van God bekend gemaak, verkondig en verheerlik en geopenbaar het. 4. Wat was God se Naam gewees? As ons praat van die Naam van God dan bedoel ons nie verskillende titels wat aan God behoort nie. Ons dink aan die vraag wat Manoag gestel het in Rigters 13:17 en 18. - "Wat is U Naam? Antwoord: Waarom vra u na My Naam, terwyl dit Wonderlik is." (vergelyk hiermee Jes. 9:5. Die Wonderbaar Raadsman). In Exodus 3:13 vind ons dat Moses wou weet wat die Naam van God was, maar hiervoor was die tyd nie ryp nie, want die Seun wat gebore sou word uit die skoot van Maria sou hierdie Naam openbaar. Jakob vra ook dieselfde vraag in Genesis 32:29. "Daarop vra Jakob en sê: "Maak tog u Naam bekend! En Hy antwoord: Waarom vra jy tog na my Naam? En Hy het hom daar geseën." DIE VERBORGENHEID VAN GOD "Waarlik U is 'n God wat U verborge hou." Om die verborgenheid van God beter te kan verstaan moet ons eers begin by die volgende skrift. GAAN NA - Jes. 45:15. "Waarlik, U is 'n God wat U verborge hou, die God van Israel, die Heiland." God het Homself verborge gehou, sodat Hy geopenbaar kon word deur Sy Seun (Liggaam), wie die Beeld van die onsienlike God was, want soos die skrif vir ons verduidelik en sê "En onteenseglik, die verborgenheid van die godsaligheid is groot: God is geopenbaar in die vlees, is geregverdig in die Gees, het verskyn aan engele, is verkondig aan die heidene, is geglo in die wêreld, is opgeneem in heerlikheid." 1 Tim. 3:16. Om die verborgenheid van God beter te kan verstaan moet ons die volgende skrifte lees. Rom. 16:25."Aan Hom dan wat magtig is om julle te versterk volgens my evangelie en die prediking van Jesus Christus, ooreenkomstig die openbaring van die verborgenheid wat eeue lank verswyg is, (26) maar nou geopenbaar is en deur die profetiese skrifte bekend gemaak is..." Rom. 11:25. "Want ek wil nie hê broeders dat julle hierdie verborgenheid nie moet weet nie, sodat julle nie eiewys mag wees nie: dat die verharding ten dele oor Israel gekom het totdat die volheid van die heidene ingegaan het; (26) en so sal die hele Israel gered word, soos geskrywe is; Die Verlosser sal uit Sion kom en sal die goddeloosheid van Jakob afwend." Die geheim van Israel se toekoms is opgesluit in Goddelike verborgenhede: 'n Saak wat alleen deur openbaring te wete kan kom. Aangaande die toekoms van Israel het Paulus 'n openbaring om bekend te maak. So 'n verborgenheid was ook die toetrede van die heidene ( Israel wat heidene geword het ). Kyk asseblief na die volgende skrifte - Efes. 3:3,5,6,9; Kol. 1:26; Ander verborgenhede is te vinde in Mat.13:11 en 1 Kor. 15:51. DIE ALMAGTIGE Kom ons kyk wat sê die skrif aangaande die Almagtige volgens Genesis 17:1. - asook Genesis 53:11. "Toe Abram negen-en-negentig jaar oud was, het die HERE aan Abram verskyn en vir hom gesê: Ek is God, die Almagtige; wandel voor my aangesig, dan sal jy opreg wees." Verder sê God in Genesis 35:11 "...Ek is God, die Almagtige..." Wanneer ons kyk na bogenoemde skrif dan besef ons dat Hy nie alleen die Almagtige is nie, maar ook volgens skrif die "Alleen - Ewige God" van die hemel en die aarde, want Hy het geen begin of einde nie (Eks. 3:15; Deut. 33:27). Verder; Die Almagtige dra kennis van alles (Spreuke 5:21) want Hy is alomteenwoordig. Wat baie belangrik aangaande die Almagtige sien ons in Openbaring 1:8 waar Hy sê: -"Ek is die Alfa en die Omega, die begin en die einde, sê die Here, wat is en wat was en wat kom die Almagtige." Baie belangrik is om te weet dat die Alfa en Omega van:8 niemand anders is as die kind van Jesaja 9:5 wat sê - "Want 'n kind is vir ons gebore, 'n Seun (Jesus) is aan ons gegee; en die heerskappy is op sy skouer, en Hy word genoem: Wonderbaar, Raadsman, Sterke God. Ewige Vader, Vredevors." Mat.28:18. verklaar vir ons dat Jesus Christus alle mag is aan hom gegee in die hemel en op die aarde. Mat. 11:27. "Alles is aan My oorgegee deur die Vader, en niemand ken die Seun nie, behalwe die Vader; ook ken niemand die Vader nie; behalwe die Seun en elkeen aan wie die Seun dit wil openbaar." En ons weet dat die Seun (Liggaam) van God gekom het en ons verstand gegee het om die Waaragtige te ken; en ons is in die Waaragtige, Jesus Christus. Hy is die "Waaragtige God" en die ewige lewe." 1 Joh. 5:20. Kom ons gaan kyk wat sê die skrifte aangaande die Almagtige. " U is die Waaragtige o Here, om te ontvang die heerlikheid die eer en die krag, want U het alles geskape en deur U wil bestaan hulle en is hulle geskape." (Joh. 1:3 - Alle dinge het deur Hom ontstaan,) Opb. 4:11. Mat. 28:18. "En Jesus het nader gekom en met hulle gespreek en gesê: Aan My is gegee alle mag in die hemel en op aarde." DIE REGTERHAND VAN GOD "En, onteenseglik, die verborgenheid van die godsaligheid is groot: God is geopenbaar in die vlees, is geregverdig in die Gees, het verskyn aan engele, is verkondig onder die heidene, is geglo in die wêreld, is opgeneem in heerlikheid." (1Tim. 3:16). Wat beten bo genoemde skrif, dit beteken dat die Almagtige Homself ontbloot (geboorte van Christus) het met Sy verskyning in die vlees as die "Arm van God." Jesaja gee meer duidelikheid omtrent die "Arm van God " toe hy sê: "Wie het geglo wat aan ons verkondig is? En aan wie is die Arm van die HERE geopenbaar.": Psalm 98:1. "Sing tot eer van die HERE 'n nuwe lied, want Hy het wonders gedoen; sy regterhand en sy heilige arm het Hom gehelp." Kom ons begin by Mat.26:64. dan sal ons beter kan verstaan aangaande die "Arm van God." Maar Ek sê vir u almal: van nou af sal u die Seun van die mens sien sit aan die "Regterhand van die krag van God." Romeine 15 en 19 noem dit die krag van die Gees van God. Die liggaam (arm van God) van Christus is ook die Beeld van die onsienlike God waardeur die krag van God werk. 1 Kor. 1:24. Volgens Hebreërs 1:3 is Hy die afdruksel van Sy wese. Dit is nou baie duidelik dat hierdie afdruksel niks anders as die Beeld van die onsienlike God (Fil. 1:15 en 2:9). 1 Korintiërs 15: vanaf :25 tot 28; "Want Hy moet as Koning heers totdat Hy Sy vyande onder Sy voete gestel het. Die laaste vyand wat vernietig word, is die dood, want Hy (Christus) het alles onder Sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het. En wanneer alles aan Hom onderwerp is, dan sal ook die Seun self hom onderwerp aan die een wat alles aan Hom onderwerp het, sodat God kan wees alles in almal."En ons weet dat die Seun (wat ook die Regterhand van God is) van God gekom het en ons verstand gegee het om die 'Waaragtige' te ken; en ons is in die 'Waaragtige,' in Jesus Christus, Hy is die 'Waaragtige God' en die ewige lewe. 1 Joh. 5:20. Mat.hoofstuk 25:31,33. "En wanneer die Seun van die mens kom in Sy heerlikheid en al die heilige engele saam met Hom, dan sal al die nasie bymekaar gebring word, en Hy sal hulle van mekaar afskei soos die skaap wagter die skape van die bokke afskei; En Hy sal die skape aan Sy regterhand en die bokke aan Sy linkerhand sit." Arm. (Heb. - Zeroa) beteken vlees of liggaam; sien ook Heb. 10:20. Die voorhangsel, dit is die liggaam van vlees. Die vraag is, wie is die 'Regterhand' van God?; Is dit nie Hy wat genoem word, die Seun van die mens nie? Is dit nie ook Hy wat vlees aangeneem het volgens 1 Tim. 3:16 nie?; Is dit nie Hy wat die Beeld van die onsienlike God is nie? Want in Hom woon die volheid van die Godheid liggaamlik (Kol.1:15). Is dit nie hierdie Seun van die mens wat Jesaja 9:5 noem: "Want 'n kind is vir ons gebore, 'n Seun is aan ons gegee; en die heerskappy is op Sy skouer, en Hy word genoem Wonderbaar, Raadsman, Sterke God, Ewige Vader, Vredevors." Het ons nie almal 'Een Vader' nie? Het 'Een God' ons nie geskape? Waarom handel ons dan troueloos met mekaar, deur die verbond van ons vaders te ontheilig. Mal. 2:10. DIE SKEPPER Graag wil ek weet of die skrif die waarheid praat? Kan die skrif homself weerspreek? U as gelowige sal sekerlik antwoord en sê "Nee". Dan wil ek weet hoekom is daar 'n verskil tussen Nehemia 9:6 en Openbaring 10:6. omtrent die skeppingswerk. Volgens Nehemia is dit baie duidelik dat God in Sy hoedanigheid as Vader alles geskape het; nou kom ons tot die groot vraag! Hoekom sê dan Openbaring 4:11. vir ons dat die Messias (Christus) alles geskape het? Nou wie het dan die skeppingswerk gedoen? Was dit die Vader of was dit Jesus? Die antwoord vir hierdie vraag lê nie by die Vader of Jesus nie, maar wel by Johannes hoofstuk 1:1 tot 10 in die vorm van "Die Woord van God." - "In die begin was die Woord en die Woord was by God, en die Woord was God." (3) "Alle dinge het deur Hom ontstaan, en sonder Hom het nie een ding ontstaan wat ontstaan het nie." :10. sê vir ons "Hy was in die wêreld, en die wêreld het deur Hom ontstaan, en die wêreld het Hom nie geken nie." Hoe waar is hierdie woorde nie en steeds ken hulle Hom nog nie. Ons het nou by 'n driehoek punt gekom, naamlik" Die Vader, die Seun, en die Woord. Hier kom 'n ander vraag; Watter Een van hierdie drie het wel die hemel en aarde gemaak? Hoekom ek hierdie vraag vra, is omdat die skrif vir ons in Openbaring 14:7 sê. "....en aanbid Hom (nie hulle) wat die hemel en die aarde en die see en die waterfontein gemaak het....." Wie is dan die Woord? Is Hy deel van die Godheid? Het Hy van die begin af bestaan? Kom ons kyk wat sê die skrif in verband met die Woord van God. Hy is die volmaakte uitdrukking van God se wil, gedagtes, en krag van liefde. Dit was Sy wil wat gesê het, "Laat daar lig wees." Dis Hy wat ook die bron van die lewe is. Sonder Hom het nie een ding ontstaan wat ontstaan het nie." - John 1:3. Hy was voor alle dinge, saam met God, Hy was ook die manifestasie van God wat Homself geopenbaar het as mededeler tussen God en Sy skeppingswerk; Hy is nie net die Skepper van die mens of diere en voëltjies nie, maar ook die heelal. Hy is ook die Skepper van lig en waarheid; Wie is hierdie geheimsinnige Ewige Persoon van God oftewel die Godheid? Kom ons kyk wat sê Johannes 1:14. "En die Woord het vlees geword en het onder ons gewoon - en ons het Sy heerlikheid aanskou, 'n heerlikheid soos van die Eniggeborene wat van die Vader kom, vol van genade en waarheid." Lank voor Sy skeppingswerk, voordat enigiets bestaan het, het God die 'Ruimte oorspan', sonder enige sigbare vorm! Toe het die onsigbare God Sy krag bymekaar gebring, en Hy maak vir Homself 'n vorm, en Hy noem dit 'Die Gees van God.' In die Septuagint noem hulle dit die 'Engelbeeld'.....hierdie Gees was ook bekend as die "Woord van God" wat nog onsigbaar was. Paulus gee ook vir ons in Efesiërs hoofstuk 4 'n goeie insig tot die waarheid omtrent die skeppingswerk van die Godheid van die Vader en die Liggaam. Hy noem vir ons dat daar in die Godheid familie net 'Een' Liggaam en Gees is. Verder sê dit dat daar net 'Een Almagtige God' is, wat ook die Vader is, van almal, wat oor almal en deur almal en in julle almal is. Wie is dan God? God is Hy wat Homself geopenbaar het in "Twee en nie drie verskillende manifestasies. (Nie as Persone nie). Naamlik: · Vader: In Sy hoedanigheid as die Woord van God, met Sy skeppingswerk; Die Vader is ook die Heilige Gees wat ook "een en dieselfde Gees van die Vader is," wat nou in ons woon in Gees en in Waarheid. · Seun: Die Woord wat vlees aangeneem het om Sy Reddingswerk te kom doen. Ek wil net hier beklemtoon aangaande die Seun. Voordat Hy vlees aangeneem het, was Hy wel die 'Ewige Vader' en die Almagtige God volgens Jesaja 9:5. DIE ERFGENAAM Die Seun is die volledige openbaring van God, dieselfde God wat Hom geopenbaar het in die ou tyd, d.w.s. onder die verbond; Hy het Homself geopenbaar deur die profete van die Ou Testament en op baie ander maniere, soos in 'n hoorbare woord, drome, en gesigte, asook sinnebeeldige handelinge. Die openbaring van God aan die vaders van die Ou Testamentiese voorgeslagte was dus stuksgewys en opeenvolgend en onvolledig. Maar aan die einde van hierdie 'dae' (d.i. - die Messias tydperk - Hand. 2:17; 1 Pet.1:20-21) het God Hom volledig en afdoende geopenbaar as "Jesus Christus." (Kol.1:15; Kol.2:9). Want die Seun is erfgenaam van die Vader; Christus is die volledige openbaarder van God, omdat Hy met God ondeelbaar verbonde is soos die afskynsel met die glansheerlikheid en die afdruksel met die oorspronklike stempel, in hierdie geval die wese van God. (Joh. 12:45; Joh. 14:7 ) en Hy is ook die "Erfgenaam van alles. JESUS IS ERFGENAAM VAN ALLES. Mat.11:27. "Alles is aan My oorgegee deur die Vader." Luk. 10:22. "Alles is aan My oorgegee deur My Vader en niemand weet wie die Seun is nie." Joh. 16:15. "Alles wat die Vader het, is Myne; daarom het ek gesê dat Hy dit sal neem uit wat aan My behoort, en aan julle verkondig....omdat Ek na my Vader gaan." Joh. 13:3. "....het Jesus, omdat Hy wis dat die Vader alles in Sy hande gegee het en dat Hy van God uitgaan het en na God heen-gaan." (Let op dat Jesus uit - [nie van nie] - God gegaan het, maar dat Hy ook weer in God terug gegaan het.) Joh.3:35. "Die Vader het die Seun lief en het alles in Sy hande gegee." Opb.5:12. "En met 'n groot stem het hulle gesê Die Lam wat geslag is, is waardig om te ontvang die krag, en rykdom en wysheid en sterkte en eer en heerlikheid en lof." JESUS IS DIE ERFGENAAM VAN AL DIE MAG. Mat. 28:18. "En Jesus het nader gekom en met hulle gespreek en gesê: Aan My is gegee alle mag in die hemel en op die aarde." Vergelyk ook hiermee - "En Hy het hulle geleer as maghebbende: oor die See, Wind, Bose Geeste, Siekte en selfs dood." JESUS IS ERFGENAAM VAN DIE GANSE HEERSKAPPY Jes. 9:5. "...en die heerskappy is op Sy skouers." 1 Tim. 6: "...tot op die verskyning van onse Here Jesus die salige en..." 14 en 15 " enigste heerser." Opb. 6:10. "....Hoe lank, O Heilige en Waaragtige Heerser." JESUS IS ERFGENAAM VAN DIE HELE OORDEEL 2 Tim. 4:1. ".....Here Jesus Christus wat die lewende en dode sal oordeel by Sy verskyning en Sy koninkryk." Joh. 5:22. "Want die Vader oordeel ook niemand nie, maar het die hele oordeel aan die Seun gegee." JESUS IS ERFGENAAM VAN DIE AANBIDDING Fil. 2:10. "In die Naam van Jesus sou buig elke knie van die wat in die hemel en die wat op die aarde en die wat onder die aarde is." Heb.1:6. "....en al die engele van God moet Hom aanbid." Opb. 15:4. "Want al die nasies sal kom en voor U aanbid." JESUS IS ERFGENAAM VAN AL DIE VOLHEID 2 Joh. 5:20. "Hy is die Waaragtige God en die ewige lewe." Kol. 2:9. "Want in Hom woon al die volheid van die Godheid liggaamlik." As hierdie onnaspeurlike rykdom (wat Efes. 3:8 van praat en wat ons hier uiteengesit het, alles aan die Christus behoort en as God met Sy volheid in die Seun kom woning maak het, sodat Christus kan wees, alles in almal (Kol.13:11); Wie kan Hy anders wees as die Waaragtige God en die ewige lewe. Sien ook 1Joh. 5:20. ERFGENAAM VAN DIE KONINKRYK Opb. 17:14 ERFGENAAM VAN DIE HEERSKAPPY Hand. 2:36. ERFGENAAM VAN DIE TROON Heb. 1:8. ERFGENAAM VAN DIE MENSE Joh. 17:6. ERFGENAAM VAN HEERLIKHEID Joh. 17:24. ERFGENAAM VAN RYKDOM Opb. 5:12. ERFGENAAM VAN ALLES VAN DIE VADER Joh. 16:15. ERFGENAAM VAN EN OOR AL DIE VLEES Joh. 17:2. DIE ROTS Volgens die Hebreeuse word - "Tsur" beteken dit "'n skerp rots of krans" en verwys na die Almagtige God asook Jesus Christus as beskermer, ook verwys dit na Deuteronomium 32:4. "Die Rots - volkome is sy werk; want al sy weë is strafgerigte; 'n God van trou en sonder onreg; regverdig en reg is Hy." Ook is Hy volgens Psalm 95:1 - bekend as die 'Rots' van ons heil. Hierdie Rots was, is, en sal altyd wees 'n toevlug en 'n skuilplek van beskerming, vir hulle wat Hom liefhet. Al die skrifte in verband met die 'Rots' stel dit baie duidelik voor dat daar net 'Een Rots' kan wees; Die Rots van die Ou Testament asook die Rots van die Nuwe Testament is in werklikheid "Een en dieselfde Rots" waaruit lewende waters stroom. God, in Sy hoedanigheid as die 'Rots' van die Ou Testament het 'n toevlug of skuilplek vir vleeslike Israel geword; In die Nuwe Testament het God in Sy vleeswording ook 'n toevlug of skuilplek geword vir geestelike Israel. Dit is hulle uit Israel wat weer gebore word uit Gees en water (die doop) en Hom aangeneem het as hulle Saligmaker en Redder. Deut. 32:4. "Die Rots - volkome is sy werk; want al sy weë is strafgerigte; 'n God van trou en sonder onreg; regverdig en reg is Hy." DIE EERSTE EN DIE LAASTE Ons lees in die skrif van die 'Eerste en die Laaste.' Die vraag is, is dit onbybels om te glo dat die God van die Ou Testament en die God van die Nuwe Testament een en dieselfde God kan wees; kan 'n mens dit aanvaar dat daar maar net 'Een' - "Eerste en Laaste" kan wees? As daar net 'Een Eerste en Laaste' kan wees (lees asseblief Efes. 4:4-6), waar kom dan die 'Drie-Eenheid leerstelling van die Vader, die Seun, en die Heilige Gees in die Bybel vandaan, want nêrens in die skrifte daar drie-persone in die Godheid genoem nie, maar daar is wel bewyse van 'n karakterbeskrywing van die Godheid in die vorm van 'n Vader, 'n Seun en Heilige Gees. Om die Leerstelling van die Eerste en die Laaste moet ons begin by die Boek Jesaja 41:4. "Wie het dit gedoen en tot stand gebring? Hy wat die geslagte roep van die begin af; Ek, die HERE, die Eerste, en by die laaste is Ek dieselfde." Volgens Efesiers 4:6. is daar net 'Een God.' As daar dan net Een God is, dan beteken dit dat daar maar net Een - Eerste en Laaste kan wees DIE "EK IS" Die Boek Jesaja 48:17. sê vir ons met betrekking tot die Heilige van Israel, 'EK IS' die Almagtige jou God en Jou Verlosser. "En buiten My is daar geen God nie." - Jes. 45:5.Om alles te bekragtig kom ons gaan na Jesaja 43:10 en 11. "Julle is My getuies spreek die Almagtige, en my kneg wat Ek uitverkies het, sodat julle kan weet en My kan glo en insien dat dit EK IS - voor My is 'Geen God' geformeer nie, en na My sal daar Geen - Een wees nie." (11) "Ek is die Almagtige en daar is Geen - Heiland buiten My nie." Met betrekking tot die tweede Persoon in die Godheid volgens die 'Drie- Eenheid' leerstelling en na alles wat ons klaar gelees het; hoe verklaar ons dan Lukus 2:11 en Johannes 4:42 wat sê "....dat Hy (die Messias) waarlik die Christus, die Saligmaker van die Wêreld is."? Geliefde, ek vra u, kan daar meer as Een Heiland (Verlosser) of Saligmaker in die Godheid wees? Het God self gekom (Jes. 40: 3,10,11) of het iemand anders in sy eie naam gekom vir die Reddings werk? Want toe Jesus met die Jode gepraat het, "Hy sê vir hulle: Julle is van benede, Ek is van bo; julle is uit hierdie wêreld, Ek is nie uit hierdie wêreld nie. Ek het dan vir julle gesê dat julle in jul sondes sal sterwe; want as julle nie glo dat dit 'EK IS' nie, sal julle in jul sondes sterwe." Wat Sê U? GAAN NA: Exod. 3:14. "En God sê vir Moses: EK IS WAT EK IS. Ook sê Hy: So moet jy die kinders van Israel antwoord: EK IS het my na julle gestuur." DIE KONING Ek dink dat u as gelowige sal saam stem dat God, volgens die skrif Koning oor die hele aarde gaan wees, en dat Hy 'n Ewige Koning is. As Hy 'n Ewige Koning is, wat doen ons dan met 1 Timotheüs 6:15 en Openbaring 19:16. wat vir ons sê dat die Messias die "Koning van die Konings" is? Wie is dan werklik die Koning wat oor die hele aarde gaan regeer. Nêrens te wêreld kry ons twee konings wat gelyktydig oor Een koningryk regeer, en dit volgens skrif, vir die ewigheid nie. Die Psalms bevestig hierdie verklaring, waar dit sê: "Die HERE is Koning vir ewig en altyd..." Glo u as gelowige dat daar meer as Een koning gaan wees, of glo u dat daar maar net Een koning is? As u glo dat daar net Een is, dan moet u saamstem dat daar maar net 'Een God' in die Godheid is, wat Homself openbaar in meer as drie-verskillende manifestasies, en nie as drie-verskillende persone nie; dit wil sê - Vader, Seun, en Heilige Gees. Sien ook 1 Tim. 3:16; Kol. 1:15; en Kol. 2:9. Psalm. 44:4. "Want hulle het die land nie deur hul swaard in besit geneem nie, en hul arm het hulle nie die oorwinning gegee nie, maar u regterhand en u arm en die lig van u aangesig, omdat U 'n welbehae in hulle gehad het". vers 5 "U self is my Koning, o God! Gebied die oorwinninge van Jakob." DIE HERDER Volgens die Boek van Psalm 23:1 - vind ons hierdie woorde; "Die HERE is my herder; niks sal my ontbreek nie." Hierdie Herder is niemand anders as die God van Israel - volgens Psalm 80 nie. - "Hy sal sy kudde laat wei soos 'n herder; Hy sal die lammers in sy arm vergader en aan sy bors dra; die lammerooie sal Hy saggies lei." - Jesaja 40:11. Die skrif noem ook vir ons dat daar ook 'n goeie Herder is; Die goeie Herder is niemand anders Jesus die Christus nie, en Hy sê vir ons in Johannes 10 vanaf:11. - "Ek is die goeie herder. Die goeie herder lê sy lewe af vir die skape." "Maar die huurling en hy wat nie 'n herder is nie, van wie die skape nie die eiendom is nie, sien die wolf kom en laat die skape staan en vlug, en die wolf vang hulle en jaag die skape uitmekaar." (14) "Ek is die goeie herder, en Ek ken my eie en word deur my eie geken." (15) "Net soos die Vader My ken, ken Ek ook die Vader; en Ek lê my lewe af vir die skape." (16) "Ek het nog ander skape wat nie aan hierdie stal behoort nie. Ek moet hulle ook lei, en hulle sal na my stem luister, en dit sal wees een kudde, een herde"r. Hierdie goeie herder word ook genoem die volgende. *Die Son van Geregtigheid. Mal. 4: 2. *Die Onderwyser. Mat. 26:18. *Die waaragtige lig. Joh. 1:9. *Die ware wynstok. Joh. 15:1. *Die Weg. Joh. 14:6. *Die waarheid. Joh. 14:6. *Die wynstok. Joh. 15:1,5. *Die getroue getuie. Opb. 1:5. *Die wonderbaar raadsman. Jes. 9: 5. *Die Woord. Joh. 1:1. * Die Woord van God. Opb. 19:13. * Die Woord van die lewe. I Joh. 1:1. DIE GEBOORTE VAN JESUS (Reeds behandel) Kom ons kyk wat sê Jesaja 9:5. "Want 'n Kind is vir ons gebore, 'n Seun is aan ons gegee; en die heerskappy is op sy skouer, en Hy word genoem: Wonderbaar, Raadsman, Sterke God, Ewige Vader, Vredevors." SY GODDELIKHEID EN SY ONTWIKKELING Mat. 1:18. Die geboorte van Jesus was dan so: "Kyk die Maagd sal swanger word en 'n Seun baar, en hulle sal Hom Emmanuel noem." Dit is as dit vertaal word "God met ons." Miga hoofstuk 5 verklaar vir ons: " Daarom sal Hy hulle prysgee tot op die tyd dat 'n barende gebaar het...." (vergelyk hiermee Jes. 9:5; en Gal. 4:4). "Maar toe die volheid van die tyd gekom het, het God sy Seun uitgestuur, gebore uit 'n vrou onder die wet." "Daarom sal die Here self aan hulle 'n teken gee: Kyk, die Maagd sal swanger word en 'n Seun baar en Hom Emmanuel noem." Jes. 7:14. Lukas verwys ook na die geboorte van die Seun wat gebore word in hoofstuk 2:11 en 12. - "....dat vir julle van dag in die stad van Dawid gebore is die verlosser wat Christus die HERE is. En dit is vir julle die teken...." Psalm 89:27 en 28. - "Hy is dit wat my sal noem: U is my Vader, my God en die Rots van my heil! Ja, ek sal hom 'n eersgeborene maak, die hoogste onder die konings van die aarde." Verder lees ons in Joel 2::27 en 28. - "En julle sal weet dat Ek in die middle van Israel is, en dat Ek die HERE julle God is, en niemand anders is nie;....en daarna sal Ek my Gees uitgiet op alle vlees." U is My Seun, sê Hebreërs 5:5. - vandag het Ek U gegenereer (verwek)....en wanneer Hy weer die Eersgeborene in die wêreld inbring, sê Hy: "En al die engele van God moet Hom aanbid." (vir verdere verduideliking lees asseblief Mat. 2: 2,4; en Luk. 2: 7,9,13,16. DIE GEES Wanneer 'n ware gelowige praat van 'God die Vader' dan praat hy nie van die 'Derde Persoon' van die Godheid nie, maar wel van die 'Gees van God' wat volgens skrif alomteenwoordig is, sien 2 Kron. 20: 14; Mat. 3: 16; Joh. 14: 16-17; Joh. 15: 26; Joh. 16: 7-11. In die Boek van Psalms 99:9. - en 1 Korintiërs 3:17 sien ons dat God heilig is; dit beteken dat as God heilig is, en dat daar net 'Een Gees' is volgens Efesiers 4:5 en 6; dan is die Gees van God en die Heilige Gees - Een en dieselfde Gees. Dit is van die uiterste belang om vanuit die standpunt van geestelike aanbidding uit te klaar of die Heilige Gees 'n Goddelike wese of wesens is, wat goddelike eienskappe het in die sin van goddelikheid. Goddelikheid impliseer dat die Heilige Gees waarlik God is, soos gesien kan word in Efesiers hoofstuk 5:4 tot 6 wat verklaar dat die Godheid bestaan uit slegs "Een Liggaam en Een Gees." Sien Kol. 1: 15 en Kol. 2: 9. 'n Volledige bestudering van die Godheid sal aan ons openbaar dat die Gees van God en die Heilige Gees - Een en dieselfde Gees is, wat Homself openbaar met dieselfde eienskappe en verhouding tot die leerstelling van die Vader en die Seun. God as Gees kan nie drie in - een wees nie, en in dieselfde begrip kan dieselfde Gees nie apart van die Vader wees nie. Die Vader is dus die Heilige Gees. Jesus is ook die Gees wat sou neerdaal. Kom ons kyk in die volgende Skrifte:- · Nuwe Vertaling - Jesaja 31 : 4 - 5 "So het die Here vir my gesê: Soos 'n leeu, 'n maanhaar, by sy prooi lê en grom en hom nie laat afskrik deur die harde geskreeu van veewagters wat teen hom saamgeroep is nie, en hom nie steur aan hulle lawaai nie, so sal die Here die Almagtige, wanneer Hy neerdaal, sy oorlog veg op Sionsberg, op die heuwel waar Sion lê. 5 Soos voëls beskermend oor hulle neste sweef, so sal die Here die Almagtige die skild oor Jerusalem wees; Hy sal beskermend verbykom en so sal Hy red en bevry." · Ou Vertaling - Jesaja 31 : 4 - 5 "Want so het die HERE vir my gesê: Soos 'n leeu en 'n jong leeu knor oor sy prooi wanneer die volle getal herders teen hom bymekaargeroep word, sonder dat hy skrik vir hulle stem of ingee vir hulle geraas - só sal die HERE van die leërskare neerdaal om in die stryd uit te trek teen die berg Sion en teen sy heuwel.5 Soos voëls wat fladder, so sal die HERE van die leërskare Jerusalem beskut, beskut en red, verskoon en bevry." · Die mees bekendste teks in die Skrif is seker Mat. 3:16 waarop die drie - eenheid geloof homself beroep. Ons sal ook gou sien dat dit Jesus self was wat neergedaal het sodat net die uitverkorenes dit sou verstaan. "En nadat Jesus gedoop was, het Hy dadelik uit die water opgeklim, en meteens gaan die hemele vir Hom oop, en Hy sien die Gees van God soos 'n duif neerdaal en op Hom kom." · Joh. 1:32 "En Johannes het getuig en gesê: Ek het die Gees soos 'n duif uit die hemel sien neerdaal, en Hy het op Hom gebly.33 En ek het Hom nie geken nie; maar Hy wat my gestuur het om met water te doop, Hy het aan my gesê: Op wie jy die Gees sien neerdaal en op Hom bly, dit is Hy wat met die Heilige Gees doop." · Joh. 6:33 "Want die brood van God is Hy wat uit die hemel neerdaal en aan die wêreld die lewe gee.34 Toe sê hulle vir Hom: Here, gee ons altyd hierdie brood.35 En Jesus sê vir hulle: Ek is die brood van die lewe; wie na My toe kom, sal nooit honger kry nie; en wie in My glo, sal nooit dors36 Maar Ek het vir julle gesê dat julle My gesien het, en tog glo julle nie." · Joh. 6:50 "Dít is die brood wat uit die hemel neerdaal, sodat iemand daarvan kan eet en nie sterwe nie.51 Ek is die lewende brood wat uit die hemel neergedaal het. As iemand van hierdie brood eet, sal hy lewe tot in ewigheid." · 1 Thes. 4:16 "Want die Here self sal van die hemel neerdaal met 'n geroep, met die stem van 'n aartsengel en met geklank van die basuin van God; en die wat in Christus gesterf het, sal eerste opstaan." · Miga 1:3 "Want kyk, die HERE gaan uit sy woonplek uit, en Hy daal neer en betree die hoogtes van die aarde." Hiermee kom ons by die einde van die studie oor die Twee Vaders. Daar is baie meer om te ondersoek, maar dit word aan die leser nagelaat om verder ondersoek in te stel. Hierdie studie is net 'n riglyn en baie meer kan nog ontdek word. As iemand u 'n ander God as Jesus Christus verkondig, moet dit nie glo nie. Hy alleen is heilig en is alleen God. Wat was die gode se naam wat die Israeliete in die woestyn aanbid het se naam? Ekso 32:4 "En hy het dit uit hulle hand geneem en dit met die beitel bewerk en daar 'n gegote kalf van gemaak. Daarop sê hulle: Dit is jou gode, o Israel, wat jou uit Egipteland laat optrek het." Vers 5 "Toe Aäron dit sien, het hy daarvoor 'n altaar gebou. En Aäron het uitgeroep en gesê: Môre is daar fees tot eer van die HERE." Hierdie woord Here is as Yahweh in die Yahovah Bybels vertaal. Dus was die goue kalf YHWH genoem Neh. 9:18 "Selfs toe hulle 'n gegote kalf vir hulle gemaak en gesê het: Dit is jou gode wat jou uit Egipte laat optrek het! -en hulle groot, afskuwelike dinge gedoen het, vers 19 het U in u grote barmhartigheid hulle tog nie verlaat in die woestyn nie; die wolkkolom het nie bedags van hulle gewyk om hulle op die pad te lei nie, en die vuurkolom ook nie snags om vir hulle die pad te verlig waar hulle langs moes trek nie." Psalm 106:19 "Hulle het by Horeb 'n kalf gemaak en gebuig voor 'n gegote beeld. Vers 20 En hulle het hul Heerlikheid verruil vir die afbeelding van 'n bees wat gras eet. Vers 21 Hulle het God vergeet, hulle Verlosser, wat groot dinge gedoen het in Egipte, Vers 22 wonders in die land van Gam, vreeslike dinge by die Skelfsee." Hos. 8:5 "Jou kalf, o Samaría, is afskuwelik; my toorn is teen hulle ontvlam. Hoe lank sal hulle tot reinheid onbekwaam wees? Vers 6 Want dit is ook uit Israel: 'n smid het dit gemaak, en dit is geen god nie; maar tot splinters sal dit word-die kalf van Samaría." Stefanus het die volk ook hiermee gekonfronteer net voordat hulle hom oor die ware Evangelie gestenig het. Hand. 7:37 "Dit is dié Moses wat aan die kinders van Israel gesê het: Die Here julle God sal vir julle 'n Profeet verwek uit julle broers net soos ek is; na Hom moet julle luister. Vers 38 Dit is hy wat in die vergadering in die woestyn was saam met die Engel wat met hom op die berg Sinai gespreek het, en saam met ons vaders; hy het die lewende woorde ontvang om aan ons te gee. Vers 39 Na hom wou ons vaders nie luister nie, maar hulle het hom verstoot en met hulle harte na Egipte teruggekeer Vers 40 toe hulle vir Aäron gesê het: Maak vir ons gode wat voor ons uit sal trek; want hierdie Moses wat ons uit Egipteland uitgelei het, ons weet nie wat van hom geword het nie. Vers 41 En hulle het in daardie dae 'n kalf gemaak en aan die afgodsbeeld 'n offer gebring en hulle in die werke van hulle hande verbly. Vers 42 Maar God het Hom afgewend en hulle oorgegee om die leër van die hemel te dien, soos geskrywe is in die boek van die profete: Julle het tog nie aan My slagoffers en offers gebring gedurende veertig jaar in die woestyn nie, o huis van Israel? Vers 43 Ja, julle het die tent van Molog opgeneem en die ster van julle god Remfan, die beelde wat julle gemaak het om hulle te aanbid. En Ek sal julle anderkant Babilon wegvoer." DIE EEN WAT KOM EN WIE IS HY? Johannes 14:7-9. "As julle My geken het, sou julle my Vader ook geken het, en van nou af ken julle Hom en het julle Hom gesien.8 Filippus sê vir Hom: Here, toon ons die Vader, en dit is vir ons genoeg.9 Jesus sê vir hom: Ek is so lankal by julle, en het jy My nie geken nie, Filippus? Hy wat My gesien het, het die Vader gesien. En hoe sê jy: Toon ons die Vader?" Die EEN wat sou kom. Wie is Hy? Hy is volgens skrif die "WONDERBAAR RAADSMAN, STERKE GOD, EWIGE VADER, EN VREDEVORS. Hy wat gekom het is niemand anders as die Almagtige onse God vir wie daar 'n pad in die wildernis gelyk gemaak moes word deur Johannes die Doper. Dit is Hy van wie Jesaja sê: "Kyk, julle God kom met wraak, met goddelike vergelding; Hy "Self sal kom" en julle verlos..." Dit is Hy onse God wat sal kom as 'n 'Sterke' en Sy 'Arm' sal heers. Dit is Hy, wat Jesus genoem moet word, omdat Hy sy volk van hulle sondes sou verlos (Mat.1:21-23); "En dit het alles gebeur, sodat vervul sou word, die Woord wat die Almagtige deur die profeet gespreek het." "Kyk, die Maagd sal swanger word en 'n Seun baar, en hulle sal Hom Emmanuel noem, dit is as dit vertaal word, "God met ons." En die Een wat kom? Wie is Hy en waarom word Hy dan "Die Seun van God" genoem. Gaan na Lukas 1:35. "En die engel antwoord en sê vir haar: Die Heilige Gees sal oor jou kom en die krag van die Allerhoogste sal jou oorskadu. Daarom ook sal die Heilige wat gebore word, Seun van God genoem word." Terwyl Hy as mens die aarde bewandel het, het die ewige Gees nogtans hemel en aarde gevul, en kon Hy sy stem op verskillende plekke terselfdertyd laat hoor. God het naas Homself nooit 'n Seun gehad voor die geboorte van Sy Seun Jesus die Messias nie. Johannes hoofstuk 3:16 lui dan ook: "Want so lief het God die wêreld gehad, dat Hy sy eniggebore Seun gegee het, sodat elkeen wat in Hom glo, nie verlore mag gaan nie, maar die ewige lewe kan hê." Hierdie Jesus het dan ook nooit gesê of ontken dat Hy God self was nie, omdat Hy in die vlees was, want die vlees was genoem "Die Seun van die mens," maar Hy het Hom dikwels aan God gelyk gestel en verklaar dat Hy en die Vader Een is; dat Hy in die Vader en die Vader in Hom is. Joh. 10:30. By die geleentheid van Sy laaste onderwys aan Sy dissipels, het die Almagtige homself ten volle aan hulle geopenbaar, terwyl Hy dit baie duidelik gestel het dat Hy die Vader en die Vader in Hom was, het Filippus nog gevra dat die Almagtige aan hulle tog net die Vader moes toon. Ons lees van die wonderlike openbaring in Johannes hoofstuk 14 vanaf:7 tot 11. By afsluiting van hierdie gedeelte wil ek weereens beklemtoon wat u moet glo deur die herhaling van die volgende belangrike skrifgedeeltes: Deut. 6:14. "Hoor Israel die Almagtige onse God is 'n Enige Almagtige." Jes. 9:5. "Die kind word genoem 'Wonderbaar, Raadsman, Sterke GOD, EwigeVader." Jes. 35:4. "Julle God sal kom en julle verlos. Dan sal die oë van die blindes geopen..." Jes. 40:10. "...Hier is julle God, Sy loon is by Hom en Sy beloning is voor Sy aangesig." Mat. 1:23. "Hulle sal Hom Emmanuel noem, dit is as dit vertaal word: God met ons." Joh. 20:28. "Thomas antwoord en sê vir Hom: My Almagtige en my God." Ope. 22:12. "En kyk, Ek kom gou, en My loon is by my, om elkeen te vergeld soos sy werk sal wees." WIE IS JESUS CHRISTUS? Jesus is niemand anders as die "Kind" van Jesaja hoofstuk 9:5. "Want 'n Kind is vir ons gebore, 'n Seun is aan ons gegee; en die heerskappy is op sy skouer, en Hy word genoem: Wonderbaar, Raadsman, Sterke God, Ewige Vader, Vredevors."Hierdie Wonderbaar Raadsman en Sterke God is niemand anders as die "Eerste en die Laaste" van Opb. 1:17-18; asook Openb. 22:13. Ons lees in die skrif van die "Eerste en die Laaste:" Die vraag is - is dit onbybels om te glo dat die God van die Ou Testament, en die God van die Nuwe Testament een en dieselfde God kan wees? Lees asb. Efes. 4: 4-6. Waar kom dan die "Drie-eenheid leerstelling van die Vader, die Seun, en die Heilige Gees in die Godheid vandaan. Ek vra hierdie vraag, want volgens Jesaja 41:4 sê dit vir ons; "Ek die HERE, die Eerste, en by die Laaste (Jesus) is Ek dieselfde." Volgens 1 Tim. 3:16 is Hy niemand anders as die God wat vlees aangeneem en tussen ons kom woon. Kol. 1:15 sê vir ons dat Hy die "Beeld van die onsienlike God is." Kol. 2:9 gaan verder en sê dat in Hom woon die volheid van die Godheid liggaamlik. DIE EEN WAT KOM (Wie is Hy?), lees asb. Joh. 14:7-9. - "As julle My geken het, sou julle my Vader ook geken het, en van nou af ken julle Hom en het julle Hom gesien.8 Filippus sê vir Hom: Here, toon ons die Vader, en dit is vir ons genoeg.9 Jesus sê vir hom: Ek is so lankal by julle, en het jy My nie geken nie, Filippus? Hy wat My gesien het, het die Vader gesien. En hoe sê jy: Toon ons die Vader?10 Glo jy nie dat Ek in die Vader is en die Vader in My nie? Die woorde wat Ek tot julle spreek, spreek Ek nie uit Myself nie; maar die Vader wat in My bly, Hy doen die werke.11 Glo My dat Ek in die Vader is, en die Vader in My; of anders, glo My ter wille van die werke self.12 Voorwaar, voorwaar Ek sê vir julle, wie in My glo - die werke wat Ek doen, sal hy ook doen; en hy sal groter werke doen as dit, omdat Ek na my Vader gaan.13 En wat julle ook al in my Naam mag vra, dit sal Ek doen, sodat die Vader in die Seun verheerlik kan word.14 As julle iets in my Naam vra, sal Ek dit doen.15 As julle My liefhet, bewaar my gebooie." Wat sê die voorafgaande Bybelverse aangaande die "Een wat sou kom." ? Hy is die "Wonderbaar, Raadsman, Sterke God Ewige Vader en die Vredevors. Hy is die "Almagtige onse God" vir wie daar 'n pad in die wildernis gelyk gemaak moes word? "'n Stem van een wat roep: Berei in die woestyn die weg van die HERE; maak gelyk in die wildernis 'n grootpad vir onse God!" Dit is Hy van wie Jesaja sê: "Kyk julle God kom met wraak, met Goddelike vergelding; Hyself sal kom as 'n Sterke en Sy Arm (liggaam) sal heers." Dit is Hy wat Jesus genoem moet word, omdat Hy Sy volk van hulle sondes sou verlos. Mat.1:21-23. "En dit het alles gebeur sodat vervul sou word, die Woord wat die Almagtige deur die profeet gespreek het: "Kyk die Maagd sal swanger word en 'n Seun baar, en hulle sal Hom Emmanuel noem, dit is as dit vertaal word "God met ons." Let op!. Die Messias van die Ou Testament is ook een en dieselfde Messias van die Nuwe Testament wat Homself geopenbaar het in die vlees. Die vraag is: Waarom word Hy dan "Seun van God" genoem? Is dit nie duidelik genoeg dat daar 'n Messias is na die vlees en 'n Messias na die Gees is nie? Die Messias na die vlees is die Seun wat gebore is uit die maagd en verwek is deur die Gees toe die krag van die Allerhoogste die vrou oorskadu het. Die Skrif sê vir ons dat die Heilige Gees van Israel is jou Verlosser en Hy sal die God van die hele aarde genoem word. Om die versoeningswerk te kon volbring, het die grote Almagtige God 'n Liggaam nodig gehad. Hy moes as mens, natuurlike mens - gebore word. Die Liggaam was ook genoem, die Tempel van die Almagtige. Mal. 3:1."Kyk, Ek stuur my boodskapper wat die weg voor My uit sal baan; dan sal skielik na sy Tempel (Liggaam oftewel die Arm van God - Jes. 40:10) kom die Almagtige na wie julle soek." Later het Jesus dan ook gesê dat die Jode die tempel sal kan afbreek, maar dat Hy dit in drie dae sal oprig; dis toe Hy van die tempel van Sy Liggaam gespreek het. Daardie liggaam was verwek deur die Heilige Gees wat nog maar God self is; daarom sê die profeet in Jes. 54:5. Aan die vrou; "Jou Maker is jou man." God is die mens se Maker, dus het Hy self die Man van die maagd geword, en deur Sy Gees wat ook die Heilige Gees is, het Hy die Kindjie in haar verwek. Die Seun het nie 'n aardse vader gehad nie. God wat Gees is was self die Vader van die Seun wat gebore was, daarom word Hy genoem die Seun van God. Omdat Hy wel 'n aardse moeder gehad het, word Hy ook genoem die "Seun van die mens;" dit is na die vlees. Na die Gees is Hy bekend as God self. Lees asseblief die volgende Skrifte en oordeel self. · Jes. 7:14 "Daarom sal die HERE self aan julle 'n teken gee: Kyk, die maagd sal swanger word en 'n seun baar en hom Immánuel noem."; · Jes. 9:5 "Want 'n Kind is vir ons gebore, 'n Seun is aan ons gegee; en die heerskappy is op sy skouer, en Hy word genoem: Wonderbaar, Raadsman, Sterke God, Ewige Vader, Vredevors"; · Jes. 35:4-6 "Sê aan die wat vervaard is van hart: Wees sterk, wees nie bevrees nie! Kyk, julle God kom met wraak, met goddelike vergelding; Hy self sal kom en julle verlos.5 Dan sal die oë van die blindes geopen en die ore van die dowes ontsluit word.6 Dan sal die lamme spring soos 'n takbok, en die tong van die stomme sal jubel; want in die woestyn breek waters uit en strome in die wildernis."; · Jes. 40:3 "'n Stem van een wat roep: Berei in die woestyn die weg van die HERE; maak